text: СЕГА - АБВ тръгва на гражданско турне из страната
  Общо 428,204,284
  Благоевградският кмет Костадин Паскалев (вляво) се очертава като формалният лидер на "АБВ", а Борислав Китов (десният) обясни присъствието си в проекта по докторски: "Ако човек се разболее, няма да повери живота си на начинаещ лекар, а ние оставихме цялата власт в ръцете на аматьори".
  Гражданското движение "Алтернатива за българско Възраждане" започва серия от дискусии из цялата страна, за да представи идеите си за българско възраждане и алтернативни политики на сегашното управление. Това реши вчерашният дискусионен форум "България - на другия ден", на който за пръв път бяха публично представени лицата на президентския проект. Предстои изграждане и на местни структури под формата на клубове за дебати. Форумът даде старт и на процедурата за официалното учредяване на гражданското движение. Участниците не скриха политическите си цели, но отрекоха, че ще правят партия. Най-вероятно структурите на АБВ ще участват на следващите избори като инициативни комитети в подкрепа на определени кандидати. Гражданският характер на проекта ще позволи на Първанов да участва активно в предизборната кампания, без формално да нарушава Конституцията.
  В едночасовата си реч пред форума самият Първанов призна, че е идеолог на движението, чиято цел е да се превърне в "коалиция на духа", "своеобразна лаборатория" за алтернативни политики и идеи. Проектът няма да е нито ляв, нито десен, тъй като "възраждането минава през помирението" и отхвърлянето на идеологическите разделения от прехода. "АБВ е територия на историческия компромис", обяви Първанов. И даде за пример присъствието в залата на "левите" и "десните" земеделци на Спас Панчев и Стефан Личев. "Няма ляв или десен изход от кризата. Необходими са мерки, които да задвижат производството, но и такива, които да намалят социалната цена на кризата", обясни веруюто си Първанов. Същевременно уточни, че АБВ не е отрицание на партиите и нарече "смешен плач" страховете, че може да разцепи БСП. "Мнозина тук ме познават добре и знаят, че винаги съм се стремял да обединявам, не да разделям", каза Първанов и припомни проектите си "Нова левица" и "Коалиция за България".
  Според него алтернативата става още по-наложителна и заради факта, че кабинетът "Борисов" не се справя с кризата и изглежда безпомощен. "Има дефицит на компетентност в сегашното управление. И това не е нападка, а тъжна констатация", заяви Първанов. Той предупреди, че твърдата ръка без компетентност е рискова за държавата, а политиката не е бабаитлък. "Необходима ни е силна, а не силова държава, която да е в услуга на гражданите, а не средство за потискане от страна на един тесен кръг", заяви президентът.
  "Ние сме тук, защото искаме в политиката да успяват по-добрите, по-подготвените, а не по-кресливите", обяви Първанов. И уточни, че няма претенцията той самият да е "най", но дава шанс на хората да се докажат.
  ---КОИ СА ТЕ?
  Освен инициаторите, на форума присъстваха бившият вицепремиер Ивайло Калфин, Весела Лечева, композиторът проф. Александър Йосифов, археологът проф. Николай Овчаров, поетът Любомир Левчев, председателят на Съюза на писателите Николай Петев, издателят Иван Гранитски, любимата певица на президента Николина Чакардъкова, ректорите на УНСС и на Тракийския университет Борислав Борисов и Иван Станков,бившият финансов министър и настоящ банкер Стоян Александров, представители на движение "Глас" воглаве с лондонския проф. Димитър Иванов и Кръстьо Петков и др. Причастни към проекта са и 80-90 кметове от цялата страна. На форума присъстваха и депутатите от БСП Мая Манолова, Стефан Данаилов, Ивелин Николов, Евгений Желев и Кирил Добрев.
  "В ГЕРБ АБВ сме били отдавна, вече пишем, четем, преразказваме." Така премиерът Бойко Борисов коментира първата публична изява на президентския проект АБВ. Лидерът на "Атака" Волен Сидеров пък поиска нова процедура по импийчмънт на държавния глава за нарушаване на чл. 95 ал. 2 на Конституцията, в който се посочва, че "президентът и вицепрезидентът не могат да бъдат народни представители, да изпълняват други държавни, обществени и стопански дейности и да участват в ръководството на политически партии". Според Любен Корнезов от БСП искането е несъстоятелно. "Но ако това движение си поставя политически цели и ако президентът е негов лидер, той ще наруши конституцията", обясни юристът.
  11 Ноември 2010 19:52
  "Планета АБВ" на турне...
  любимата певица на президента Николина Чакардъкова
  Не беше ли една Мариана намчияси?
  И таз , и таз ...
  11 Ноември 2010 22:48
  Алтернативни Безделници във Властта!
  И на чии разноски ще се разхождат тия родни безценни алтернативи на бездарниците във властта?
  Ей това като си на държавна копанка - много се услажда!
  Както е казал народът: Напълни корито с каша, па само алтернативи чакай!
  Тутакси ще догрухат!
  12 Ноември 2010 01:31
  Не виждам защо Първанов не си се върне в стадото. Няма причини да бъде обвиняван в пристартие по време на мандатите му, което е почтително за президент. Единственото в което може да бъде обвиняван е странната му хиперактивност нетипична за президент.
  Чувам че Бил много млад се оттеглил от активната политика и сега се мъчи в гръб да бутне високия младеж с чудесен загар.
  АБВ "България - на куково лято"
  12 Ноември 2010 05:36
  Абе откъде имат тия пари да наемат зала, за украса и всички останали разходи по организацията и турнето. Дали са събрали по 1-2000 лв участниците или Гоце плаща с държавни пари за личните си инициативи?
  12 Ноември 2010 07:25
  Абе откъде имат тия пари да наемат зала, за украса и всички останали разходи по организацията и турнето.
  Питай герб. Те най-скоро са били "абв".
  12 Ноември 2010 08:22
  А, от къде са парите за разходите? Тази палава девойка дето е регистрирала патента, да не го е направила с парите на президенството? Ако ги натрупаш разходите набъбват. Да се отчетат! Кои са спонсорите?
  12 Ноември 2010 08:36
  А Бе Ве- на цирково турне! А за електоралния им ръст, мигом вдигам среден пръст
  12 Ноември 2010 09:21
  Пак ли формален и неформален Лидер?
  Интересно развитие претърпя агент Гоце.От върл враг на НАТО и защитник на Милошевич и нарушаване на ембаргото срещу Югославия / помним декларации и писма в подкрепата му/ до признаване на ЕС, НАТО и демокрацията, отказ от чл.1 на миналата Конституция...Че даже стана и ловец! А колкото и да е частен човек, стане ли ловец-започва да лъже...
  12 Ноември 2010 11:32
  Какво означава "гражданско" движение? По какво се различава от политическа партия? Нима политическите партии не се състоят от граждани?
  (зер, няма да са от селяни, я!)
  Партията на Симеон дето ни управлява 2 мандата също беше "движение". Управляващата партия в Гърция ПАСОК например също се води движение (кинима), сигурен съм, че има и други.
  Какво ги увърта Първанов, излез и кажи: Ще правим партия и ще се борим за властта, аз се записвам за член (защото докато съм президент нямам право да съм в ръководните органи) а като свърши мандатът, ще видим.
  Ако беше заел такава честна позиция, много хора биха го последвали.
  12 Ноември 2010 11:34
  Един човек, който е тръгнал като приятел на Милошевич и е стигнал до съратник на убийците му, много лесно ще извърви пътя от генерал до взводен командир - което всъщност направи.Да си президент на една държава и да имаш законодателна инициатива, всички институции да са ти под непряко влияние ( а някои и пряко) и да тръгнеш да газиш конституцията с обществена (явно) и политическа (подмолно) дейност трябва да си много зле в материята на социалното и държавното управление. Тази седянка от доказани нищонеправковци не може да се сравни и в най-нелепите сравнения с тлаката в Алтъново, която е еманация на зараждащата се буря на националното възраждане. Това което стана вчера е онанистичен изблик на отиващ си български политик, който не е преценил силите си и вярва на рейтингови измишьотини. Ще пада смях...
  Извинявам се - кой плаща обяда? Наеми, пътни, дневни това са много пари пред очите на обеднелия до просешка тояга български гражданин.
  12 Ноември 2010 11:44
  пътуваща циркова трупа с репертоар от еквилибристики, салтоморталета, фокусничества и клоунади
  12 Ноември 2010 11:54
  "пътуваща циркова трупа"... куманизе ...
  12 Ноември 2010 12:32
  плаща гоцэ с париците на данъкоплатците
  12 Ноември 2010 13:07
  По-скоро уж държавното НДК чрез несменяемия си директор.
  12 Ноември 2010 13:55
  "Да си президент на една държава и да имаш законодателна инициатива, всички институции да са ти под непряко влияние ...."Извинявам се - кой плаща обяда? Наеми, пътни, дневни това са много пари пред очите на обеднелия до просешка тояга български гражданин"
  Двойка по гражданска грамотност!
  Президентът НЯМА право на законодателна инициатива! За влиянието върху институциите няма да споря. Нещо се спори има ли право да се занимава с политика. Ти как мислиш?
  А кой плаща? Ами ЦЦ си беше заложил апартаментите. Първанов не може ли?
  Редактирано от - Неверния Тома на 12/11/2010 г/ 14:01:38
  12 Ноември 2010 14:41
  "Ние сме тук, защото искаме в политиката да успяват по-добрите, по-подготвените, а не по-кресливите", обяви Първанов.
  В България вече 21 години управляват най-кресливите и засега няма шанс това да се промени.
  12 Ноември 2010 19:04
  Галка мила ,
  Кучето няма ищах за участие в дискусия по темата "АБВ" . Липсва интрига , но нека сме и бдителни . Загубилите чувството си за мяра , винаги са способни на различни други дивотии в политиката ...
  12 Ноември 2010 19:13
  Лунатик мили ,
  Госпожата Гергана Тончева от НГДЕК , я изпратихме в оставката й с почести , но тя не знае , колкото бриджора от НДК . Той ще живее с костенурките ...